Numărul angajaților din sistemul de stat a crescut cu aproape 5.300 în primele trei luni de la schimbarea guvernării PSD cu un Executiv susținut de PNL. Media lunară, de 1.761 de posturi în plus la stat, a fost chiar superioară celei din perioada guvernării PSD, când, în doi ani și 10 luni, numărul de posturi ocupate la stat a urcat cu 45.423, o medie lunară de 1.336 de angajați în plus. Îngrijorător este, însă, faptul că, în acest timp, numărul de angajați din sistemul sanitar controlat de administrația centrală a scăzut cu 1.059, conform datelor analizate de Profit.ro.

Noile date de la Ministerul Finanțelor vin în contextul în care sectorul privat, cel care generează taxe și impozite la buget, este lovit puternic de restricțiile necesare pentru combaterea epidemiei de coronavirus.

Numărul total de posturi ocupate în instituțiile și autoritățile publice a ajuns la 1,241 milioane în ianuarie, comparativ cu 1,236 milioane în octombrie. Guvernul condus de premierul Viorica Dăncilă, din partea PSD, a fost înlocuit cu un guvern condus de Ludovic Orban, președintele PNL, în primele zile din luna noiembrie. Informațiile pe luna ianuarie reprezintă cele mai recente date transmise de Ministerul Finanțelor pe această temă.

Din cele 5.283 de posturi în plus, 3.771 sunt în administrația centrală, unde Guvernul își exercită controlul direct, iar 1.512 posturi au fost ocupate suplimentar în administrația locală, în aparatul primăriilor.

Guvernul PNL a recurs și la o reorganizare a ministerelor în primă etapă, scopul declarat fiind de a reduce aparatul birocratic, astfel că pentru unele ministere care au fost comasate, noile date nu sunt comparabile cu situația existentă până la final de octombrie. Alte instituții au rămas în aceeași situație, iar principalele categorii, Administrație publică centrală (Instituții finanțate integral din bugetul de stat, Instituții finanțate integral din bugetele asigurărilor sociale, Instituții subvenționate din bugetul de stat și bugetul asig. pt. șomaj, Instituții finanțate integral din venituri proprii) și Administrație publică locală (Instituții finanțate integral din bugetele locale, Instituții finanțate integral sau parțial din venituri proprii), pot fi comparate.

Un exemplu de reorganizare în sectorul de stat, dar fără reducerea numărului de angajați a fost recent cel al ANAF, agenție din subordinea Ministerului Finanțelor. Prin hotărâre de guvern au fost desființate 2.000 de posturi de execuție din ANAF, posturi oricum neocupate, și, pe cale de consecință un număr de posturi de conducere. ANAF avea înainte de hotărârea Guvernului circa 27.500 de posturi bugetate, din care în jur de 24.000 ocupate și circa 3.500 vacante. Din cele 3.500 de posturi vacante, Guvernul a eliminat 2.000, astfel că au mai rămas în jur de 1.500.

Proiectul de desființare de posturi neocupate era, de asemenea, unul mai vechi. La finele lui 2018, un proiect susținut de ministrul Finanțelor de la acel moment, Eugen Teodorovici, prevedea ca Guvernul să desființeze peste 4.000 de posturi, preponderent neocupate din aparatul bugetar. Cele 21 de ministere ar fi urmat să renunțe la aproape 870 de posturi în total, cele mai puține fiind desființate la Ministerul Afacerilor Externe (5), iar cele mai multe la Ministerul Finanțelor (102), potrivit calculelor Profit.ro. Grosul posturilor desființate ar fi trebuit să vină de la ANAF, unde ar fi dispărut aproape 3.300 de posturi bugetate. Guvernul PSD a renunțat la acest proiect.

Noile date de la Ministerul Finanțelor, despre situația la nivelul lunii ianuarie, au fost publicate în contextul în care sectorul privat, cel care generează taxe și impozite la buget, este lovit puternic de restricțiile necesare pentru combaterea epidemiei de coronavirus.

Impactul economic pe piața muncii, exclusiv în sectorul privat, potrivit celor mai recente date de la Ministerul Muncii, la data de 01.04.2020

Contracte individuale de muncă suspendate

795.291 din care: 207.688 – Industria prelucătoare 156.361 – Comert cu ridicata și cu amănuntul; repararea autovehiculelor și motocicletelor 110.667 – Hoteluri și restaurante



Contracte individuale de muncă încetate

155.675 din care: 30.873 - Comerț cu ridicata și amănutul; repararea autovehiculelor și motocicletelor 27.174 - Industria prelucrătoare 19.254 - Construcții



Restructurarea aparatului de stat nu trebuie să vizeze reducerea numărului de angajați din sectorul public, ci eficientizarea administrației și sectorului bugetar, prin debirocratizare și eliminarea de agenții, instituții și altele acolo unde se poate, dar și întărirea prin modernizare și chiar angajări a structurilor necesare pentru funcționarea optimă a statului.

Având în vedere acest aspect, este greu de explicat de ce în sistemul sanitar a scăzut numărul angajaților cu peste 1.000. Sistemul public de sănătate a fost subfinanțat perioade lungi de timp, iar în ultimii ani, deși salariile au crescut, investițiile în echipamente și spitale moderne sunt departe de ceea ce este necesar.

Mai jos sunt disponibile date de la Ministerul Finanțelor cu numărul de posturi ocupate în instituțiile și autoritățile publice.

Atașăm, în format PDF, și cele două seturi de date, pentru octombrie 2019, precum și pentru ianuarie 2020.

octombrie

2019 ianuarie

2020 variație TOTAL posturi, din care: 1.235.789 1.241.072 +5.283 I. ADMINISTRAȚIE PUBLICĂ CENTRALĂ, din care: 793.399 797.170 +3.771 1. Instituții finanțate integral din bugetul de stat 595.906 598.504 +2.598 Administrația Prezidențială 251 251 0 Senatul României 820 797 -23 Camera Deputaților 1.684 1.681 -3 Înalta Curte de Casație și Justiție 509 528 +19 Curtea Constituțională 96 94 -2 Consiliul Legislativ 81 80 -1 Curtea de Conturi 1.722 1.719 -3 Consiliul Concurenței 365 356 -9 Avocatul Poporului 143 147 +4 Consiliul Național pentru Studierea Arhivelor Securității 218 216 -2 Consiliul Național al Audiovizualului 133 133 0 Secretariatul General al Guvernului 3.143 3.295 +152 Ministerul Afacerilor Externe 2.347 2.214 -133 Ministerul Dezvoltării Regionale și Administrației Publice 1.010 - - Ministerul Lucrărilor Publice, Dezvoltării și Administrației - 990 - Ministerul Finanțelor Publice 25.471 25.075 -396 Ministerul Justiției 16.676 16.847 +171 Ministerul Apărării Naționale 72.849 72.730 -119 Ministerul Afacerilor Interne 130.677 131.331 +654 Ministerul Muncii și Justiției Sociale 4.163 4.083 -80 Ministerul Tineretului și Sportului 128 128 0 Ministerul Agriculturii și Dezvoltării Rurale 6.041 5.976 -65 Ministerul Mediului 2.773 - - Ministerul Mediului, Apelor și Pădurilor - 3.234 - Ministerul Transporturilor 599 - Ministerul Transporturilor, Infrastructucturii și Comunicatiilor - 740 - Ministerul Educației Naționale 286.362 - - Ministerul Educatiei și Cercetării - 289.617 - Ministerul Sănătății 16.812 16.835 +23 Ministerul Culturii (și Identității Naționale) 428 416 -12 Ministerul Comunicațiilor și Societății Informaționale 210 - - Ministerul Public 6.162 6.223 +61 Agenția Națională de Integritate 108 99 -9 Serviciul de Protecție și Pază 1.410 1.405 -5 Serviciul de Telecomunicații Speciale 2.687 2.754 +67 Ministerul Economiei 893 - - Ministerul Economiei, Energiei și Mediului de Afaceri - 1.680 - Ministerul Energiei 295 - - Academia Română 3.366 3.325 -41 Autoritatea Națională Sanitară Veterinară și pt. Siguranța Alimentelor 242 236 -6 Secretariatul de Stat pt recunoașterea meritelor luptătorilor împotriva regimului comunist instaurat în România în per. 1945-1989 28 23 -5 Oficiul Național pentru Prevenirea și Combaterea Spălării Banilor 98 - - Oficiul Registrului Național al Informațiilor Secrete de Stat 86 85 -1 Consiliul Național pentru Combaterea Discriminării 66 64 -2 Agenția Națională de Presă AGERPRES 287 290 +3 Institutul Cultural Român 166 169 +3 Consiliul Superior al Magistraturii 350 347 -3 Autoritatea Electorală Permanentă 375 379 +4 Autoritatea Naț. de Suprav. a Prel. Datelor cu Caracter Pers. 39 36 -3 Consiliul Economic și Social 30 32 +2 Consiliul Național de Soluționare a Contestațiilor 86 85 -1 Autoritatea pentru Administrarea Activelor Statului 218 151 -67 Ministerul Fondurilor Europene 1.335 1.329 -6 Autoritatea Națională pentru Restituirea Proprietăților 164 165 +1 Academia Oamenilor de Știință din România 30 - - Inspecția Judiciară 99 95 -4 Consiliul de Monitorizare a Implementării Convenției 14 19 +5 Ministerul Turismului 178 - - Ministerul pentru Mediul de Afaceri, Comerț și Antreprenoriat 437 - - Ministerul Cercetării și Inovării 147 - - Ministerul Apelor și Pădurilor 668 - - Ministerul pentru Relația cu Parlamentul 50 - - Ministerul pentru Românii de Pretutindeni 81 - - 2. Instituții finanțate integral din bugetele asigurărilor sociale 8.332 8.339 +7 3. Instituții subvenționate din bugetul de stat și bugetul asig. pt. șomaj 43.685 43.061 -624 4.Instituții finanțate integral din venituri proprii, din care: 145.476 147.266 +1.790 - unități sanitare finanțate din FNUASS 67.561 66.502 -1.059 - unitățile de învățământ superior de stat 62.863 65.612 +2.749 - alte instituții 15.052 15.152 +100 II. ADMINISTRAȚIE PUBLICĂ LOCALĂ, din care: 442.390 443.902 +1.512 1. Instituții finanțate integral din bugetele locale, din care: 274.382 276.061 +1.679 - învățământ preuniversitar 1.446 1.461 +15 - autorități executive locale 272.936 274.600 +1.664 2. Instituții finanțate integral sau parțial din venituri proprii, din care: 168.008 167.841 -167 - unități sanitare din rețeaua sanitară a autorităților locale 134.194 134.295 +101

sursă date: Ministerul Finanțelor